
ОБЩИНСКИ СЪВЕТ ГР.БЯЛА, ОБЛАСТ ВАРНА

ПРОТОКОЛ
№  39
гр.Бяла, 25.06.2026 г.

Днес, 25.06.2026 година, в заседателната зала на Общински културен институт /Музей/, от 16:30 часа се проведе   заседание на ОбС гр. Бяла, област Варна.
На заседанието присъстваха 10 общински съветници. По уважителни причини отсъстваше Василена Баналиева.
Анастас Трендафилов – Председател на ОбС – Бяла подложи на гласуване следния 
ДНЕВЕН РЕД 

1. Предложение от Кмета на Община Бяла с Вх. № 68/ 10.06.2026 г.  относно осигуряване на двама допълнително командировани служители в участък „Пожарна безопасност и защита на населението“ – Бяла и поемане на техните разходи от Община Бяла ;
2. Предложение от Кмета на Община  Бяла с Вх. № 70/ 12.06.2026 г.  относно Осигуряване на допълнителни средства от бюджета на Община Бяла, за дофинансиране на дейности по програма BG-RRP-12.014 – „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена от инвестиция „Развитие на амбулаторните грижи”, финансиран по Национален план за възстановяване и устойчивост на Република България, компонент 12 „Здравеопазване“, инвестиция С12.I7 „Развитие на амбулаторните грижи“;

3. Предложение от Кмета на Община  Бяла с Вх. № 71/ 16.06.2026 г.  относно даване на съгласие за отпускане на временен безлихвен заем във връзка с изпълнението на проект “ Успех да теб“, финансиран от програма „Образование 2021-2027, изпълняван от Основно училище „ Отец Паисий“ град Бяла;

4. Предложение от Кмета на Община  Бяла с Вх. № 72/ 16.06.2026 г.  относно определяне на имоти – частна общинска собственост, които подлежат на задължително застраховане през 2026 г. – 2027 г.;

5. Предложение от Кмета на Община  Бяла с Вх. № 73/ 17.06.2026 г.  относно допускане изработване на Подробен устройствен план – план за регулация и план за застрояване /ПРЗ/ за ПИ 07598.109.48, ПИ 07598.109.49, ПИ 07598.109.50, ПИ 07598.109.51 и ПИ 07598.109.47 в местност „Алефка“, землище гр. Бяла, община Бяла, област Варна;
6. Предложение от Кмета на Община  Бяла с Вх. № 75/ 18.06.2026 г.  относно актуализиране на разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г., във връзка с компенсирани промени на обектите за капиталови разходи на община Бяла, област Варна ;
7. Други;
7.1. Предложение от Кмета на Община  Бяла с Вх. № 77/ 19.06.2026 г.  относно провеждане на редовно общо събрание на Асоциацията по ВиК на обособената територия, обслужвана от „Водоснабдяване и канализация - Варна“ ООД, Варна;

7.2. Декларация от името на общински съветник.
8. Изказвания, питания, становища и предложения на граждани.
С 10 гласа „ ЗА“ ОбС прие следния
ДНЕВЕН РЕД 

1. Предложение от Кмета на Община Бяла с Вх. № 68/ 10.06.2026 г.  относно осигуряване на двама допълнително командировани служители в участък „Пожарна безопасност и защита на населението“ – Бяла и поемане на техните разходи от Община Бяла ;
2. Предложение от Кмета на Община  Бяла с Вх. № 70/ 12.06.2026 г.  относно Осигуряване на допълнителни средства от бюджета на Община Бяла, за дофинансиране на дейности по програма BG-RRP-12.014 – „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена от инвестиция „Развитие на амбулаторните грижи”, финансиран по Национален план за възстановяване и устойчивост на Република България, компонент 12 „Здравеопазване“, инвестиция С12.I7 „Развитие на амбулаторните грижи“;

3. Предложение от Кмета на Община  Бяла с Вх. № 71/ 16.06.2026 г.  относно даване на съгласие за отпускане на временен безлихвен заем във връзка с изпълнението на проект “ Успех да теб“, финансиран от програма „Образование 2021-2027, изпълняван от Основно училище „ Отец Паисий“ град Бяла;

4. Предложение от Кмета на Община  Бяла с Вх. № 72/ 16.06.2026 г.  относно определяне на имоти – частна общинска собственост, които подлежат на задължително застраховане през 2026 г. – 2027 г.;

5. Предложение от Кмета на Община  Бяла с Вх. № 73/ 17.06.2026 г.  относно допускане изработване на Подробен устройствен план – план за регулация и план за застрояване /ПРЗ/ за ПИ 07598.109.48, ПИ 07598.109.49, ПИ 07598.109.50, ПИ 07598.109.51 и ПИ 07598.109.47 в местност „Алефка“, землище гр. Бяла, община Бяла, област Варна;
6. Предложение от Кмета на Община  Бяла с Вх. № 75/ 18.06.2026 г.  относно актуализиране на разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г., във връзка с компенсирани промени на обектите за капиталови разходи на община Бяла, област Варна ;
7. Други;
7.1. Предложение от Кмета на Община  Бяла с Вх. № 77/ 19.06.2026 г.  относно провеждане на редовно общо събрание на Асоциацията по ВиК на обособената територия, обслужвана от „Водоснабдяване и канализация - Варна“ ООД, Варна;

7.2. Декларация от името на общински съветник.
8. Изказвания, питания, становища и предложения на граждани.
По т. 1 от ДР: Предложение от Кмета на Община Бяла с Вх. № 68/ 10.06.2026 г.  относно осигуряване на двама допълнително командировани служители в участък „Пожарна безопасност и защита на населението“ – Бяла и поемане на техните разходи от Община Бяла ;
инж. Пеньо Ненов – Кмет на Община Бяла: Постъпило  писмо с вх.№ РД 04 04 - 31 / 30.04.2026 г. от Старши Комисар Стоян Стоянов – Директор на Регионална дирекция „Пожарна безопасност и защита на населението“ – Варна, с което е направено предложение за подобряване на осигуряването на пожарната безопасност през летния период, чрез допълнителен екип от служители към Участък пожарна безопасност и защита на населението  - Бяла в състав от трима служители. Г- н Стоянов подробно е мотивирал  необходимост от четирима командировани служители от вътрешността на страната за осигуряване на един допълнителен екип от трима служители към Участък пожарна безопасност и защита на населението  - Бяла. Уведомени сме, че за да се случи това е необходимо обслужваните от участъка общини да поемат разходите за дневни, пътни и нощувка на четиримата служители, или разходите за двама за всяка една, при приблизителната стойност на дневните пари за всеки един от 22 евро. 

Ако Община Бяла желае, допълнително осигуряване на двама служители от страната на месец, е необходимо да изпратим в ГДПБЗН – МВР, София писмено искане, в което да поемем ангажимент за заплащане на горните разходи и заявим желание за сключване на споразумение с РДПБЗН – Варна. Г-н Стоянов е препоръчал периода на командировка да е 01.07. до 30.09.2026 г.  

Предвид горното и с цел подобряване на осигуряването на пожарната безопасност през летния период на територията на Община Бяла, с настоящото  предлагам да бъде одобрено  осигуряването на двама допълнително командировани служители в Участък пожарна безопасност и защита на населението  - Бяла, на които да поемем  разходите за период от три месеца считано от 01.07. до 30.09.2026 г.  в размер на около 7600 евро (дневни, пътни и нощувка)
С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 307
На основание чл.21, ал.1, т.6 и ал.2 от  Закона за местното самоуправление, Общински съвет Бяла реши: 
ОДОБРЯВА поемането на разходите на двама командировани служители необходими за допълнителния екип в Участък пожарна безопасност и защита на населението  - Бяла, за период от три месеца считано от 01.07. до 30.09.2026г. в размер на 7600 евро (дневни, пътни и нощувка). Средствата да бъдат отразени/отнесени в съответната разходна част на разчетите за разходи на Община Бяла за 2026 г. 

Възлага на Кмета на Община Бяла в изпълнение на решението да сключи споразумение с РДПБЗН – Варна.

По т. 2 от ДР:  Предложение от Кмета на Община  Бяла с Вх. № 70/ 12.06.2026 г.  относно Осигуряване на допълнителни средства от бюджета на Община Бяла, за дофинансиране на дейности по програма BG-RRP-12.014 – „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена от инвестиция „Развитие на амбулаторните грижи”, финансиран по Национален план за възстановяване и устойчивост на Република България, компонент 12 „Здравеопазване“, инвестиция С12.I7 „Развитие на амбулаторните грижи“;

Анастас Трендафилов  даде думата на вносителя.

Милена Катрева - Панайотова –Зам. -  кмет на Община Бяла:  Община Бяла е сключила Договори  с Министерство на здравеопазването  по програма BG-RRP-12.014 – „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена от инвестиция „Развитие на амбулаторните грижи”, финансиран по Национален план за възстановяване и устойчивост на Република България, компонент 12 „Здравеопазване“, инвестиция С12.I7 „Развитие на амбулаторните грижи“.

   Основна цел на проекта е подобряване на здравето на населението и популяризиране на здравословния начин на живот, превенция на социално-значимите заболявания и подпомагане на достъпа до специализирана здравна грижа. Предвижда се закупуването на готови контейнери за извънболнична медицинска помощ, както и разходи за строително монтажни дейности за тяхното поставяне. По програмата са одобрени средства за СМР в размер на по 4 071,19 евро с ДДС за всяко от трите населени места в които ще се монтира амбулатория за извънболнична помощ.

След провеждане на пазарно проучване и получаване на оферти за цената на извършваните СМР, за изпълнение на дейности по проекта се установи, че сумата от 4 071,19 евро с ДДС за всяко от населените места е недостатъчна, и следва да бъдат  осигурени допълнителни средства по трите проекта и договори както следва : 

- за СМР по проект : „Подобряване на здравните услуги, чрез осигуряване на допълнителна извънболнична помощ в с. Дюлино, община Бяла, област Варна“ – допълнителни средства в размер на 1 686,41 евро с ДДС 

- за СМР по проект : „Подобряване на здравните услуги, чрез осигуряване на допълнителна извънболнична помощ в с. Господиново, община Бяла, област Варна“ - допълнителни средства в размер на 1 554,41 евро с ДДС

- за СМР по  проект : „Подобряване на здравните услуги, чрез осигуряване на допълнителна извънболнична помощ в с. Попович, община Бяла, област Варна“-  допълнителни средства в размер на 1 830,41 евро с ДДС.

С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 308
На основание чл.21, ал.1, т.6  и чл.21, ал.2 от  ЗМСМА, Общински съвет гр. Бяла реши: ОДОБРЯВА дофинансиране на дейности по програма BG-RRP-12.014 – „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена от инвестиция „Развитие на амбулаторните грижи”, финансиран по Национален план за възстановяване и устойчивост на Република България, компонент 12 „Здравеопазване“, инвестиция С12.I7 „Развитие на амбулаторните грижи“, както следва:

- за СМР по проект : „Подобряване на здравните услуги, чрез осигуряване на допълнителна извънболнична помощ в с. Дюлино, община Бяла, област Варна“ – допълнителни средства в размер на 1 686,41 евро с ДДС 

- за СМР по проект : „Подобряване на здравните услуги, чрез осигуряване на допълнителна извънболнична помощ в с. Господиново, община Бяла, област Варна“ - допълнителни средства в размер на 1 554,41 евро с ДДС

- за СМР по  проект : „Подобряване на здравните услуги, чрез осигуряване на допълнителна извънболнична помощ в с. Попович, община Бяла, област Варна“-  допълнителни средства в размер на 1 830,41 евро с ДДС.

Промените да се отразят в  разчети на Община Бяла  за 2026г.

Възлага на Кмета на община Бяла да извърши всички необходими действия за изпълнение на решението.
По т. 3 от ДР:  Предложение от Кмета на Община  Бяла с Вх. № 71/ 16.06.2026 г.  относно даване на съгласие за отпускане на временен безлихвен заем във връзка с изпълнението на проект “ Успех за теб“, финансиран от програма „Образование 2021-2027, изпълняван от Основно училище „ Отец Паисий“ град Бяла;

Анастас Трендафилов  даде думата на вносителя.

Милена Катрева - Панайотова –Зам. -  кмет на Община Бяла:  Постъпила е докладна записка от директора на Основно Училище „ Отец Паисий“ град Бяла, относно предоставянето на временен безлихвен заем от бюджета на гимназията за реализирането на дейности по проект „Успех за теб“ в размер на 12 000 евро.

Посочено е, че средствата ще се използват за изплащане на възнаграждения на обрователен медиатор и ръководител на групи за учебната 2025/2026 година, и че след постъпване на сумите по банковата сметка на училището същите ще бъдат възстановени по бюджета му.
С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 309
На основание чл. 21, ал. 1, т.6, т. 10 и ал. 2 от Закона за местното самоуправление и местната администрация; чл. 104, ал. 1, т. 5, ал. 2 и ал. 4 от Закона за публичните финанси, Общински съвет град Бяла, реши: 
ДАВА СЪГЛАСИЕ  за отпускане на временен безлихвен заем на Основно Училище „ Отец Паисий“ град Бяла в размер на 12 000,00 /дванадесет хиляди/ евро за реализирането на дейности по проект „Успех за теб“.
Средствата да бъдат предоставяни при възникнала необходимост от разплащания по проекта и в зависимост от финансовите възможности на училището за 2026 г. до неговото приключване. След постъпване на суми от Програма „Образование“ 2021-2027, същите да бъдат възстановени по бюджета на училището, за възстановяване на временния безлихвен заем.

Възлага на Кмета на Община Бяла да извърши всички необходими действия за изпълнение на решението

По т. 4 от ДР:  Предложение от Кмета на Община  Бяла с Вх. № 72/ 16.06.2026 г.  относно определяне на имоти – частна общинска собственост, които подлежат на задължително застраховане през 2026 г. – 2027 г.;
Анастас Трендафилов  даде думата на вносителя.

Йордан Чернев –Секретар на Община Бяла:  Съгласно чл.9, ал.2 от Закона за общинската собственост „Общинският съвет определя имотите – частна общинска собственост, които подлежат на задължително застраховане“. След обстоен анализ на недвижимите имоти частна – общинска собственост, предлагам през 2026 г. – 2027 г. да се застраховат, следните имоти, а именно:

1. Недвижим имот частна – общинска собственост по АОС № 1958 от 16.11.2022 г., вписан в книгите за вписванията на 17.11.2022 г., том CI, № 92, вх. регистър № 37965, дело № 22931, представляващ ПИ 24739.501.582 по Кадастралната карта и кадастралните регистри на с. Дюлино, община Бяла, област Варна, с площ от 1 552 кв. м, ведно с разположената в него сграда, с идентификатор 24739.501.582.1, с предназначение сграда за обществено хранене, със застроена площ от 206 кв.м.

2. Недвижим имот – частна общинска собственост по АОС № 923/ 25.05.2011 г., вписан в книгите за вписванията на 25.05.2011 г., том ХХХ, № 37, вх. регистър № 10518, дело № 6324,  представляващ: едноетажна сграда за търговия с идентификатор 07598.302.719.1 по Кадастралната карта и кадастралните регистри на гр. Бяла, община Бяла, област Варна, със застроена площ от 103 кв.м, разположена в ПИ 07598.302.719, находящ се в гр. Бяла, област Варна.

3. Недвижим имот – частна общинска собственост по АОС № 911/ 11.03.2011 г., вписан в книгите за вписванията на 24.03.2011 г., том ХVI, № 164, вх. регистър № 5534, дело № 3385, представляващ: ПИ 07598.303.15 по Кадастралната карта и кадастралните регистри на гр. Бяла, община Бяла, област Варна, с площ от 1 811 кв.м, ведно с разположената в него едноетажна сграда с идентификатор 07598.303.15.1, с предназначение гараж, със застроена площ от 254 кв.м.

4. Недвижим имот частна – общинска собственост по АОС № 2080 от 12.07.2023 г., вписан в книгите за вписванията на 18.07.2023 г., том LVI, № 45, вх. рег.№ 21244, дело № 12762, представляващ ПИ 16078.501.240 по Кадастралната карта и кадастралните регистри на с. Горица, Област Варна, с площ от 947 кв.м, ведно с разположената в него сграда на един етаж, с идентификатор 16078.501.240.1, с предназначение сграда за култура и изкуство, със застроена площ от 138 кв.м.

5. Недвижими имоти – частна общинска собственост по АОС № 2182/ 25.02.2025 г., вписан в книгите за вписванията на 26.02.2025 г., том XIII, № 67, вх. регистър № 5519, дело № 2999, представляващ ПИ 07598.302.830 по Кадастралната карта и кадастралните регистри на гр. Бяла, община Бяла, област Варна с площ от 1 540 кв.м, ведно с разположените в него двуетажна сграда с идентификатор 07598.302.830.1, с предназначение сграда за култура и изкуство, със застроена площ от 127 кв.м, едноетажна сграда с идентификатор 07598.302.830.2, с предназначение сграда за култура и изкуство, със застроена площ от 24 кв.м, едноетажна сграда с идентификатор 07598.302.830.3, с предназначение сграда за култура и изкуство, със застроена площ от 62 кв.м и едноетажна сграда с идентификатор 07598.302.830.4, с предназначение сграда за култура и изкуство, със застроена площ от 18 кв. м.

С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 310
На основание чл.21, ал.1, т.8 от ЗМСМА и чл.9, ал.2 от ЗОС, 

Общински съвет – Бяла реши:

           Определя имоти – частна общинска собственост, подлежащи на задължително застраховане през 2026 г. – 2027 г., както следва:

1. Недвижим имот частна – общинска собственост по АОС № 1958 от 16.11.2022 г., вписан в книгите за вписванията на 17.11.2022 г., том CI, № 92, вх. регистър № 37965, дело № 2293, представляващ ПИ 24739.501.582 по Кадастралната карта и кадастралните регистри на с. Дюлино, община Бяла, област Варна, с площ от 1 552 кв.м, ведно с разположената в него сграда, с идентификатор 24739.501.582.1, с предназначение сграда за обществено хранене, със застроена площ от 206 кв.м.

2. Недвижим имот – частна общинска собственост по АОС № 923/ 25.05.2011 г., вписан в книгите за вписванията на 25.05.2011 г., том ХХХ, № 37, вх. регистър № 10518, дело № 63241, представляващ: едноетажна сграда за търговия с идентификатор 07598.302. 719.1 по Кадастралната карта и кадастралните регистри на гр. Бяла, община Бяла, област Варна, със застроена площ от 103 кв.м, разположена в ПИ 07598.302.719, находящ се в гр. Бяла, област Варна.

3. Недвижим имот – частна общинска собственост по АОС № 911/ 11.03.2011 г., вписан в книгите за вписванията на 24.03.2011 г., том ХVI, № 164, вх. регистър № 5534, дело № 3385, представляващ: ПИ 07598.303.15 по Кадастралната карта и кадастралните регистри на гр. Бяла, община Бяла, област Варна, с площ от 1 811 кв.м, ведно с разположената в него едноетажна сграда с идентификатор 07598.303.15.1, с предназначение гараж, със застроена площ от 254 кв.м.

4. Недвижим имот частна – общинска собственост по АОС № 2080 от 12.07.2023 г., вписан в книгите за вписванията на 18.07.2023 г., том LVI, № 45, вх. регистър № 21244, дело № 12762, представляващ ПИ 16078.501.240 по Кадастралната карта и кадастралните регистри на с. Горица, Област Варна, с площ от 947 кв.м, ведно с разположената в него сграда на един етаж, с идентификатор 16078.501.240.1, с предназначение сграда за култура и изкуство, със застроена площ от 138 кв.м.

5. Недвижими имоти — частна общинска собственост по АОС № 2182/ 25.02.2025 г., вписан в книгите за вписванията на 26.02.2025 г., том МП, № 67, вх. регистър № 5519, дело № 2999, представляващ ПИ 07598.302.830 по Кадастралната карта и кадастралните регистри на гр. Бяла, община Бяла, област Варна с площ от 1 540 кв. м, ведно с разположените в него двуетажна сграда с идентификатор 07598.302.830.1, с предназначение сграда за култура и изкуство, със застроена площ от 127 кв.м, едноетажна сграда с идентификатор 07598.302.830.2, с предназначение сграда за култура и изкуство, със застроена площ от 24 кв.м, едноетажна сграда с идентификатор 07598.302.830.3, с предназначение сграда за култура и изкуство, със застроена площ от 62 кв.м и едноетажна сграда с идентификатор 07598.302.830.4, с предназначение сграда за култура и изкуство, със застроена площ от 18 кв.м.

Възлага на Кмета на Община Бяла,Област Варна да извърши всички действия, необходими за изпълнение на решението.

По т. 5 от ДР:  Предложение от Кмета на Община  Бяла с Вх. № 73/ 17.06.2026 г.  относно допускане изработване на Подробен устройствен план – план за регулация и план за застрояване /ПРЗ/ за ПИ 07598.109.48, ПИ 07598.109.49, ПИ 07598.109.50, ПИ 07598.109.51 и ПИ 07598.109.47 в местност „Алефка“, землище гр. Бяла, община Бяла, област Варна;
Анастас Трендафилов  даде думата на вносителя.


Йордан Чернев –Секретар на Община Бяла:  В деловодството на Общинска администрация-гр. Бяла е постъпило заявление с вх. 94 00–1491/20.05.2026 г. от ГЕОРГИ НЕДЕЛЧЕВ НЕДЕВ, ПАВЕЛ АФАНАСИЕВИЧ ТРЕЦКОВ, ДИЛЯН ИВАНОВ ДОНЧЕВ, НАТАЛИЯ ИВАНОВА ТОДОРОВА И ОГНЯН ДИМИТРОВ ТОДОРОВ за допускане изработване на Подробен устройствен план - план за регулация и план за застрояване /ПРЗ/ за ПИ 07598.109.48, ПИ 07598.109.49, ПИ 07598.109.50, ПИ 07598.109.51 и ПИ 07598.109.47 в местност „Алефка“, землище гр. Бяла, Община Бяла, Област Варна.
       Територията в обхвата на плана е възстановена на бившите собственици, като земеделска земя. Целта на същия е да обособи уличната регулация, обслужваща територията и урегулира имотите при условията на чл. 16 от ЗУТ. С плана ще се определят урегулирани поземлени имоти за наличните имоти, за озеленяване и за изграждане на инженерна инфраструктура, като при тяхното определяне ще се съблюдава местоположението им в територията и отнет процент, общ за квартала.
        Към заявлението са приложени скица-предложение на подробния устройствен план - план за регулация и план за застрояване, и задание за проектиране.

        Гореописаното заявление е разгледано на заседание на ОЕСУТ при Община Бяла, Област Варна. С Решение № 2 по Протокол № 6/28.05.2026 г. ОЕСУТ е установил, че към заявлението са представени всички изискуеми документи. Същият е дал своето съвещателно становище, че може да се допусне изработването на Подробен устройствен план-план за регулация и план за застрояване за ПИ 07598.109.48, ПИ 07598.109.49, ПИ 07598.109.50, ПИ 07598.109.51 и ПИ 07598.109.47 в местност „Алефка“, землище гр. Бяла, Община Бяла, Област Варна със следните препоръки: Окончателния проект за ПУП — ПРЗ следва да има съгласуване с ВИК, „ЕРП СЕВЕР“ АД, РИОСВ — Варна, РЗИ, напоителни системи и становище от „ГЕОЗАЩИТА“ ЕООД - гр. Варна.
Съгласно разпоредбата на чл. 124а, ал. 1 от ЗУТ разрешение за изработване на проект за подробен устройствен план за имоти извън границите на урбанизирана територия се дава с решение на общинския съвет по предложение на Кмета на общината, същия следва да бъде допуснат от Общински съвет - Бяла
С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 311

На основание  чл. 16, чл.124а, ал. 1, ал. 7 и чл. 124б, ал. 1 от Закона за устройство на територията чл.21, ал.2, във връзка с чл.21, ал. 1, т. 11 от Закона за местното самоуправление и местната администрация, Общински съвет – Бяла реши: 

1. ДОПУСКА изработване на Подробен устройствен план – план за регулация и план за застрояване /ПРЗ/ за ПИ 07598.109.48, ПИ 07598.109.49, ПИ 07598.109.50, ПИ 07598.109.51 и ПИ 07598.109.47 в местност „Алефка“, землище гр. Бяла, Община Бяла, Област Варна, съгласно представената скица-предложение.

2.  ОДОБРЯВА представеното задание за проектиране.

3. При изработването на проекта за подробен устройствен план — план за регулация и план за застрояване да бъдат взети предвид препоръките на ОЕСУТ при Община Бяла, Област Варна.

Възлага на Кмета на Община Бяла изпълнение на решението.

По т. 6 от ДР:  Предложение от Кмета на Община  Бяла с Вх. № 75/ 18.06.2026 г.  относно актуализиране на разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г., във връзка с компенсирани промени на обектите за капиталови разходи на община Бяла, област Варна ;
Анастас Трендафилов  даде думата на вносителя.

Милена Катрева - Пнайотова –Зам – кмет на Община Бяла:  С Ваше решение 38-306 от 28.05.2026 год. беше приет разчет за финансиране на капиталови разходи до приемане на бюджета на Община Бяла за 2026 год. В капиталовия списък беше заложен закупуването на „Микробус 8+1“ от преходни остатъци от 2025 год. по бюджета на Социални Дейности и услуги. Първоначалната прогнозна стойност заложена в разчетите за капиталови разходи е в размер на 41 000,00 евро.


Постъпила е Докладна записка от Директора на Социални Дейности и услуги гр. Бяла с  Вх.№ РД 0800-224/17.06.2026 год., относно промяна на прогнозната стойност на посоченото превозно средство в размер на 30 000,00 евро, след пазарно проучване. В докладната записка по предложение на Директора е посочено, че разликата от 11 000,00 евро ще бъде пренасочена за извършване на текущ ремонт. 

В тази връзка предлагам на Общински съвет град Бяла, да одобри актуализацията на  разчета за капиталови разходи и текущи ремонти за 2026 год. , до приемането на бюджета на Община Бяла. 

С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 312

На основание чл. 21, ал. 1 т. 6 т. 23 и ал. 2 от ЗМСМА, чл. 124,ал.1 и  ал.1 от Закона за публичните финанси, Общински съвет Бяла, 

РЕШИ:

ОДОБРЯВА актуализирането  на  разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г., чрез компенсирани промени на обектите за капиталови разходи на община Бяла, област Варна .
По т. 7 от ДР Други;
7.1. Предложение от Кмета на Община  Бяла с Вх. № 77/ 19.06.2026 г.  относно провеждане на редовно общо събрание на Асоциацията по ВиК на обособената територия, обслужвана от „Водоснабдяване и канализация - Варна“ ООД, Варна;

Г-н Трендафилов запозна подробно общинските съветници с предложението на Кмета на Община Бяла и прочете проекта на решение, след което го подложи на гласуване. 

С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Александър Тодоров Дойчев, Анастасия Павлова Трецкова, Марияна Георгиева Неделчева, Павлина Северинова Юриева и д-р Георги Иванов Иванов), ОбС гр. Бяла прие 

РЕШЕНИЕ  № 39- 313

На основание чл. 21, ал. 1, т. 23 от ЗМСМА във връзка с чл.198е, ал.5 от Закона за водите, Общински съвет – Бяла реши : Определя инж. Пеньо Красимиров Ненов - Кмет на Община Бяла представител на Община Бяла в общото събрание на Асоциацията по ВиК на обособената територия, обслужвана от „Водоснабдяване и канализация - Варна“, Варна, да гласува по следния начин на редовно общо събрание, което ще се проведе на 08.07.2026 година от 10:30 часа, чрез видеоконферентна връзка и евентуално при невъзможност или при липса на кворум на 15.07.2026г.  от 13:30 часа, а именно:

· По точка 1 от дневния ред: „ ЗА“ Приемане на инвестиционна програма за 2026 г. на ,, Водоснабдяване и канализация-Варна‘‘ ООД, Варна

· По точка 2 от дневния ред: „ЗА“  Приемане на проект на Допълнително споразумение № 3 към Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги от 09.03.2016г.

Възлага на Кмета на Община Бяла, Област Варна да извърши всички действия, необходими за изпълнение на решението.

7.2. Декларация от името на общински съветник.

Г-н Анастас Трендафилов даде думата на г-жа Анастасия Трецкова – общински съветник. 
Анастасия Трецкова – общински съветник: Декларация относно опазването на Карадере и справедливото разпределение на отговорността за неговото ползване Уважаеми господин Председател, уважаеми господин Кмет, уважаеми общински съветници, уважаеми жители и гости на община Бяла, в началото на поредния летен сезон искам да насоча вниманието към един въпрос, който години наред предизвиква обществено напрежение и разделя мненията – бъдещето на Карадере. През последните години обществото нееднократно е ставало свидетел на различни инвестиционни намерения, устройствени планове и опити за урбанизиране на тази уникална територия. Благодарение на активната гражданска позиция на много хора Карадере запази своя естествен облик и остана едно от малкото незастроени места по българското Черноморие. Това е факт, който заслужава уважение. Но има и друга страна на истината, за която рядко се говори публично. Всяка година през летния сезон районът на Карадере се превръща в място за продължително пребиваване на стотици посетители. Сред тях има много отговорни хора, които уважават природата и оставят мястото след себе си чисто. За съжаление обаче има и немалко случаи на поведение, което противоречи на всички принципи за опазване на околната среда. Паркират се автомобили, каравани и кемпери върху чувствителни природни терени и в непосредствена близост до дюните. Изграждат се временни колиби, навеси и други импровизирани постройки, които остават там през целия сезон. Наблюдават се кемпери и каравани, разположени трайно на територията без техните собственици реално да пребивават в тях, единствено с цел да „пазят място“ за бъдещо ползване. На практика части от една обществена природна територия се превръщат в своеобразни частни владения за месеци наред. Палят се огньове, изсичат се дървета и храсти за дърва, оформят се нерегламентирани лагери, заграждат се площи върху пясъка и се генерират значителни количества отпадъци. Нека бъдем честни – Карадере не се уврежда единствено от инвестиционни намерения. Карадере се уврежда и от безотговорното човешко поведение. Най-несправедливото в тази ситуация е, че последствията се понасят от жителите на община Бяла. Всяка година общината е принудена да организира събиране, извозване и обработване на огромни количества отпадъци от района. За тази дейност се изразходват хиляди левове от местния бюджет – средства, събрани от данъците на беленските граждани. Средства, които биха могли да бъдат вложени в инфраструктура, благоустрояване, образование, социални дейности или други важни обществени нужди.

Получава се парадоксална ситуация – местните хора плащат сметката за безотговорността на хора, които често дори не живеят тук. Не може да искаме опазване на природата и едновременно да оставяме след себе си тонове отпадъци. Не може да настояваме за защита на дюните, а върху тях да се паркират автомобили и кемпери. Не може да сме против бетона, но да приемаме за нормално незаконното заграждане и трайно заемане на обществени терени. Не може да говорим за екология, докато разходите за почистване се плащат от данъкоплатците на Бяла.
Затова призовавам всички компетентни институции – Министерството на околната среда и водите, Регионалната инспекция по околната среда и водите, Областна администрация, полиция, горски и контролни органи – да осъществяват последователен и ефективен контрол върху опазването на района, върху режима на къмпингуване, паркиране и ползване на територията. Карадере трябва да бъде съхранено. Но то трябва да бъде съхранено не само от застрояване, а и от безотговорно ползване. Защото природата няма политически цвят. И законът трябва да важи еднакво за всички. Карадере не принадлежи нито на инвеститорите, нито на самозваните му пазители. Карадере принадлежи на всички български граждани и всички сме длъжни да го пазим. Никой не обича Карадере повече от хората, които живеят край него целогодишно. И никой няма право да поучава жителите на Бяла как да пазят природата, докато оставя след себе си боклуци, незаконни лагери и унищожена растителност. Благодаря за вниманието!
Анастас Трендафилов – Председател на ОбС – Бяла: И аз съм съгласен. Време е да се спаси Карадере от спасителите му, защото това безобразие продължава вече десетилетия. За Карадере инвестиционни намерения е нямало от много години, така че не знам от кого го спасяват. Трябва държавните органи да се намесят по – решително. Ежегодно, поне от 2007 година сме информирали всички компетентни държавни органи от областно до национално ниво за това какво се случва. Адекватна реакция до сега не е имало. Единствено си спомням преди 10 години от МЗГ – Агенцията по горите направиха една наистина сериозна проверка със съответните констатации и всичко приключи. Това, което се случва там, аз съм убеден, че никъде в Европа не само, че не се случва, но и никой не си помисля да прави подобни неща. Нашите съседи – гърците – много често има публикации по темата. Там мерките за подобен род прояви са много сериозни. Изразяват се в много големи парични глоби, наказания. Полицията там действа много активно, както и пожарната. При нас за съжаление – това е. Не можеш да си позволяваш да си паркираш колата, караваната, кемпера, да правиш там някакви саморъчни съоръжения, а някой път нещата отиват към масивно строителство на такава територия и в същото време да се обявяваш за неин защитник от посегателства и изобщо защитник там на растения, храсти, животни и по този начин да оправдаваш присъствието си с месеци, а да не говорим какво се и случва. Не само алкохол се употребява там. Далеч от полиция и други, които трябва да се занимават. 
Деян Янчев – общински съветник каза, че г-н Трендафилов не е прав, че няма инвестиционни намерения, защото има – виждаме ги в обявите за отдаване под наем, на палатки, на каравани под наем. 

Г-н Трендафилов обясни, че става дума за инвестиционни намерения по смисъла на ЗУТ. 
Не бяха зададени други въпроси, поради което заседанието на ОбС –Бяла беше закрито в 17:00 часа от Председателя на ОбС – Анастас Трендафилов.

